સાંતેજ નજીકના ગામમાં રહેતી ૧૭ વર્ષની કિશોરીએ સાંતેજ પોલીસ સમક્ષ ફરિયાદ કરી છે કે, તે સ્કૂલ સમયથી વિપુલ ઠાકોર નામના યુવકને ઓળખતી હતી. બુધવારે સાંજે વિપુલ તેને બાઈક પર બેસાડી ફરવા લઈ ગયો હતો. રાત પડતા વિપુલે તેના એક મિત્રના ખેતરમાં તેની સાથે શરીર સંબંધ બાંધ્યો હતો. તેથી રડવા લાગેલી કિશોરીને વિપુલે ધમકી આપી હતી કે જો કોઈને કહીશ તો મારી નાખીશ. ત્યાંથી વિપુલ પરત બાઈક પર કિશોરીને બેસાડીને શેરીસા કેનાલ પહોંચ્યો હતો. જ્યાં ‘અહીં ઊભી રે હું કામ પતાવીને આવું’ તેમ કહી કિશોરીને બાઈક પરથી ઉતારી વિપુલ ભાગી ગયો હતો.